**SPECIJALIZOVANI PRAVOSUDNI KURS O MEĐUNARODNOJ SARADNJI**

Ovaj kurs može da se realizuje kao trodnevni onlajn kurs sa ekspertom/ima Saveta Evrope kao fasilitatorom/ima. Onlajn verzija (najbolje preko Moodle platofrme) se preporučuje zbog trenutne situacije i čitavom svetu prouzrokovane COVIDom-19 i potrebe za održavanjem socijalne distance.

Polaznici koji pohađaju ovaj kurs bi trebalo da su pohađali uvodnu obuku.

Specijalizovani pravosudni kurs o međunarodnoj saradnji nastoji da razvije diskusiju o važnosti saradnje i koordinacije između različitih jurisdikcija u borbi protiv visokotehnološkog kriminala i u pribavljanju digitalnih dokaza. Primarna svrha međunarodne saradnje u istragama i postupcima u oblasti visokotehnolškog kriminala je zaštita i dostavljanje prihvatljivih i pouzdanih dokaza koji se mogu koristiti u (pred)istražnom i sudskom postupku u krivičnim predmetima. Elektronske dokaze u slučajevima izvršenja dela protiv i pomoću informacione tehnologije je obično teško prikupiti, a takvi dokazi su i relativno nepostojani. Stoga je od ključne važnosti da u istragama, krivičnom gonjenju i suđenjima za dela visokotehnološkog kriminala i dela povezana sa njima, strane ugovornice Budimpeštanske konvencije budu spremne da efikasno i blagovremeno koriste razne modalitete međunarodne saradnje koji su dostupni na osnovu Konvencije.

Važno je da polaznici ove obuke unaprede svoja znanja i veštine u vezi sa gore navedenim i da budu u stanju da primenjuju novostečena stručna znanja u svom svakodnevnom radu. Ekspert Saveta Evrope bi pomoću video snimaka, studija slučaja, stvarnih predmeta i tema za diskusiju trebalo da obezbedi da polaznici budu aktivno angažovani tokom obuke i da ih podstiče da postavljaju pitanja.

Osim ako nije drugačije navedeno, svu obuku vode eksperti Saveta Evrope.

**Nulti (0.) dan**

Daće se kratak onlajn prethodni test (traje 30 minuta). Ekspert SE će steći predstavu o sadašnjem znanju polaznika o temama kojima je reč. To će dati ideju ekspertu SE na koji način najbolje da realizuje obuku tako da se razume što bolje. Ovaj test ide u paru sa naknadnim testom/povratnim informacijama o oceni da bi se videlo od kakve je koristi kurs bio za polaznike.

1. **DAN**

**11:00 OTVARANJE KURSA I IZRAZI DOBRODOŠLICE**

Kratko video/onlajn obraćanje predstavnika SE i/ili EU

**11:05 1.1 UVOD U KURS**

**(Trajanje – 15 minuta)**

Tokom uvodnog dela, polaznici dobijaju objašnjenja opšteg i posebnih ciljevi kursa podstiču se da razmotre i izraze svoja očekivanja u vezi sa pohađanjem ovog kursa.

Ekspert SE treba da zajedno sa polaznicima ispita razloge za zabrinutost koje možda imaju ili su imali u radu sa predmetima koji uključuju visokotehnološki kriminal i elektronske dokaze. Takve razloge za zabrinutost ekspert SE treba da zabeleži i da se njima pozabavi tokom kursa.

**11:20 1.2 MEĐUNARODNA SARADNJA U GLOBALNOJ EKONOMIJI**

**(Trajanje – 40 mminuta)**

Ova sesija će služiti kao opšti uvod u temu i podsetnik na neke informacije sa uvodne obuke. Tokom sesije će se polaznicima dati pregled potrebe za međunarodnom saradnjom i opšti uvod u probleme. Razgovaraće se o izazovima u pribavljanju elektronskih dokaza u globalnoj ekonomiji, sa fokusom na Budimpeštansku konvenciju i potrebu da se zna za instrumente koji su na raspolaganju za međunarodnu saradnju.

Treba da sadrži:

* prikaz izazova koji su povezani sa pribavljanjem elektronskih dokaza u globalnoj ekonomiji – to će, između ostalog, obuhvatati i sagledavanje problema
* razgovor o potrebi za međunarodnom saradnjom i svesti o raspoloživim instrumentima. To će obuhvatati kratku diskusiju o formalnoj i neformalnoj saradnji (sa fokusom na Budimpeštansku konvenciju).

- Formalna saradnja (uzajamna pravna pomoć u krivičnim stvarima – razmena dokaza)

- Kvazi-neformalna saradnja (razmena informacija zasnovana na određenim pravilima/strukturi – npr. Interpol)

- neformalna saradnja (neformalna razmena informacija – npr. saradnja između policijskih službi)

- Saradnja sa privatnim sektorom (razmena informacija između privatnog sektora i snaga reda)

**12:30 1.3 PREGLED PRAVNIH OSNOVA MEĐUNARODNE SARADNJE U OBLASTI VISOKOTEHNOLOŠKOG KRIMINALA I DOKAZA U ELEKTRONSKOM OBLIKU**

**(Trajanje – 1 sat)**

Ova sesija treba da pomogne učesnicima da razumeju konkretne odredbe Budimpeštanske konvencija i kako su one ključne u krivičnom gonjenju i istrazi visokotehnološkog kriminala kao i u pribavljanju digitalnih dokaza.

Treba da sadrži:

* diskusiju o visokotehnološkom kriminalu i elektronskim dokazima posmatrajući njihove glavne određujuće karakteristike
* poređenje pristupa formalnoj međunarodnoj saradnji u različitim konvencijama čime se demonstrira kako su načela ista u svim tim konvencijama; međutim treba da se naglasi da je Budimpeštanska konvencija, iako generalno slična drugim konvencijama, prilagođena posebno za elektronske dokaze.
* Treba razmotriti kratku studiju slučaja koja može da ilustruje izazove u saradnji iz prethodne sesije i stavi pravni osnov u centar pažnje – i Europol i Interpol na svojim sajtovima imaju detaljne opise slučajeva raznih uspešnih zajedničkih prekograničnih istraga koji bi mogli da se adaptiraju za takvu studiju slučaja.

**13:00 PAUZA ZA RUČAK (2 sata)**

**15:00 1.4 UZAJAMNA PRAVNA POMOĆ, POSTUPCI I PRAKSA**

**(Trajanje – 1 sat)**

Treba da se razgovara o konceptu prakse i postupka uzajamne pravne pomoći (UPP) i izručenja; takođe i o nekim od prisutnih izazova koji se javljaju u procesu UPP i kako različiti pravni sistemi mogu da utiču na efikasnost procesa UPP. Razmislite o tome da pomoću kratke studije slučaja ilustrujete vrste izazova koji se mogu javiti.

Postupak UPP treba dopuniti i procedurama saradnje sa privatnim subjektima, pošto neki od njenih formalnih aspekata dolaze iz Konvencije i nacionalnih zakona, npr. direktna saradnja sa pružaocima internet usluga.

**16:00 1.5 NEFORMALNE METODE MEĐUNARODNE SARADNJE**

**(Trajanje – 1 sat)**

U ovoj sesiji polaznici se upoznaju sa nekim neformalnim metodama međunarodne saradnje. Može se koristiti studija slučaja da se ova sesija učini interesantnijom. U ovoj sesiji će se takođe obraditi prednosti imane korišćenja neformalnih metoda, pomenuće se neke regionalne i međunarodne organizacije koje mogu da im pomognu.

Mogu se obuhvatiti:

* Saradnja između policijskih službi – (neformalne mreže kao što je mreža 24/7 i Interpol)
* Europol
* Eurojust
* Evropska pravosudna mreža za visokotehnološki kriminal
* Globalna mreža tužilaca za elektronski kriminal (međunarodna asocijacija tužilaca)
* Dodajte regionalne organizacije na ovu listu; ako Vam nisu poznate, potražite pomoć od zemlje o kojoj je reč.

Potreba za razmenom informacija ovde mora da se pomene, a polaznici moraju da razmotre da li drugi organi, kao što su jedinice za finansijske istrage, međuresorne radne grupe, zajedničke istražne jedinice itd.… mogu pribaviti informacije/podatke koje drugi ne mogu da pribave ili ne mogu da pribave tako brzo.

**17:00 KRAJ PRVOG DANA**

1. **DAN**

**11:00 2.1 MEHANIZMI U SKLADU SA BUDIMPEŠTANSKOM KONVENCIJOM KOJI OLAKŠAVAJU MEĐUNARODNU SARADNJU**

**(Trajanje – 2 sata)**

Ovo će biti centralna sesija kursa.

Polaznici će biti podučeni o procesnim odredbama Budimpeštanske konvencije. Polaznici će razumeti i znati da pravilno koriste procesna ovlašćenja, kao što su naredbe za zaštitu i dostavljanje podataka, kao i kako ona mogu da olakšaju međunarodnu saradnju, posebno kod pribavljanja dokaza iz drugih spoljnih jurisdikcija. Ova sesija će takođe obuhvatati diskusiju o zaštitnim merama sadržanim u Budimpeštanskoj konvenciji.

Članovi Budimpeštanske konvencije koji se odnose na međunarodnu saradnju će se detaljnije razmatrati.

Član 35 (mreža 24/7) takođe treba da se razmatra kao jedan od načina saradnje koji se takođe može koristiti kao pomoć u krivičnim predmetima i procesu UPP.

Sesija se zaključuje predstavljanjem Drugog dodatnog protokola uz Budimpeštansku konvenciju. Možda bi bila dobra ideja da član T-CY-ja snimi kratak video o istorijatu Drugog dodatnog protokola koji bi se ovde pustio.

**13:00 PAUZA ZA RUČAK**

**15:00 2.2 PRIBAVLJANJE DIGITALNIH DOKAZA PUTEM MEHANIZAMA MEĐUNARODNE SARADNJE – STUDIJA SLUČAJA**

**(Trajanje – 1 sat)**

Cilj ove sesije je da se, korak po korak, predstavi kompletan proces pribavljanja digitalnih dokaza putem mehanizama međunarodne saradnje. Ovo se najbolje postiže preko studije slučaja koja će početi izvršenjem krivičnog dela u zemlji A sa učiniocem u zemlji B i dokazima u raznim jurisdikcijama. U studiji slučaja će se razmatrati vrste podataka, kako se prikupljaju/pribavljaju putem različitih mehanizama međunarodne saradnje, uključujući neformalne metode. Kako policija, tužioci i drugi postupaju sa podacima. Ova sesija će omogućiti tužiocima i sudijama da tačno procene pribavljene podatke koji će u narednoj sesiji biti predstavljeni na sudu kao dokazi.

U ovoj sesiji, studija slučaja će omogućiti diskusiju o podacima o kojima je reč i da li te podatke policijski službenik može da koristi u svojoj istrazi, kao i prihvatljivost ili neprihvatljivost dokaza kada ih tužilac izvede na sudu. U diskusiju uključite svu relevantnu sudsku praksu u zemlji ili regionu o kome je reč.

**16:00 2.3 IZAZOVI**

**(Trajanje – 30 minuta)**

U ovoj sesiji treba razmatrati ključne izazove sa kojima se suočavaju jurisdikcije u nastojanju da ostvare saradnju sa drugima. Izazovi kao što su različiti sistemi i zakoni na snazi. Treba ukratko objasniti različite pravne sisteme.

Oni obuhvataju:

* Precedentno pravo
* Kontinentalno pravo i
* Hibridne sisteme
* Islamsko pravo

Treba objasniti da čak i među zemljama koje mogu sebe nazivati jurisdikcijama precedentnog prava (ili kontinentalnog prava) i dalje mogu postojati suštinske razlike u pravnim sistemima. U okviru gore navedenih pravnih sistema, drugi izazov je da postoje ne samo različita ovlašćenja i funkcije (policije i tužilaca) već i različiti procesni zakonici koji uređuju pretragu i zaplenu.

Drugi izazovi o kojima treba da se razgovara obuhvataju dvostruku inkriminaciju.

**16:30 2.4 PARTNERSTVO I SARADNJA IZMEĐU PRIVATNOG I JAVNOG SEKTORA**

**(Trajanje – 30 minuta)**

Cilj ove sesije je da se pokaže značaj saradnje sa privatnim sektorom, posebno u pribavljanju digitalnih dokaza. Dokazi koji su potrebni policiji da rešava predmete visokotehnološkog kriminala često su u posedu privatne industrije van jurisdikcije na koju se odnose. U nekim istragama visokotehnološkog kriminala, prekogranična saradnja može biti lakša za industriju nego za nacionalne snage reda. Privatna industrija je često zainteresovana za saradnju sa snagama reda pošto je ona često žrtva takvih krivičnih dela. Partnerstva su stoga od suštinske važnosti kako bi funkcionisale istrage koje prelaze granice jurisdikcija i država.

Naglasak treba staviti na praktične aspekte saradnje:

* Saradnja sa industrijom
* Kompanije koje upravljaju društvenim mrežama kao što je Fejsbuk, itd.
* Pružaoci komunikacionih usluga (CSP) i pružaoci internet usluga
* Ataše za pravne poslove Ministarstva pravde SAD

**16:30 KRAJ DRUGOG DANA**

**3. DAN**

**11:00** **JAČANJE VEŠTINA U OBLASTI VISOKOTEHNOLOŠKOG KRIMINALA**

**(Trajanje – 2 sata)**

Učesnici će biti podeljeni u grupe. Svakoj grupi će biti dat scenario slučaja u kome treba da koriste obrasce SE da sačine zahtev za UPP i/ili drugi instrument i mehanizam međunarodne saradnje. Ekspert SE može da im daje dodatne informacije „na kašičicu“ na osnovu zahteva za informacijama koje dobije od grupa. Studija slučaja treba da se zaključi kada svi polaznici budu popunili obrasce za UPP Saveta Evrope i time saznali ne samo kako da koriste te obrasce već i koliko su takvi obrasci korisni.

**13:00 PAUZA ZA RUČAK**

**15:00 JAČANJE VEŠTINA U OBLASTI VISOKOTEHNOLOŠKOG KRIMINALA – GRUPNI IZVEŠTAJ**

**(Trajanje – 1 sat)**

Izvestilac/izvestioci za svaku grupu će izvestiti o čemu su razgovarali tokom grupne diskusije, objasniti koje su mehanizme međunarodne saradnje koristili za studiju slučaja i predstaviti svoj nacrt UPP. Eksperti SE će podstaći polaznike da obrazlože svoje odluke i da dati korisne i konstruktivne komentare na njihov rad.

**15:30 NAKNADNI TEST I OTVORENI FORUM**

**(Trajanje – 45 minuta)**

Naknadni test (isti test koji je dat kao prethodni test) se daje kako bi se izmerilo da li su učesnici razumeli teme iz predavanja. Eksperti SE će odgovoriti na sva pitanja koja polaznici možda imaju. Ova sesija služi da se stvari razjasne i da se pojača znanje i razumevanje polaznika u vezi sa međunarodnom saradnjom.

Rezultati naknadnog testa će biti preneti svakom učesniku u poverenju zajedno sa rezultatima prethodnog testa kako bi se utvrdio nivo napretka.

**16:45 ZAKLJUČNE NAPOMENE**

**(Trajanje – 30 minuta)**

Kurs treba da zaključi:

* Visoki zvaničnik zemlje u kojoj se odražava
* Delegacija EU
* Rukovodilac projekta Saveta Evrope (SE)

**17:00 KRAJ OBUKE**