**Lekcija 1.4 Uzajamna pravna pomoć, postupci i praksa (online version)**

|  |  |  |
| --- | --- | --- |
| Lekcija 1.4 Uzajamna pravna pomoć, postupci i praksa (onlajn verzija) | | Trajanje: 60 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu * Pristup softveru/platformi za onlajn konferencije * Projektor i platno za projektor * Beležnice i olovke za učesnike | | |
| **Cilj sesije:**  Ova sesija je usmerena na razmatranje pojma prakse i postupaka u pogledu uzajamne pravne pomoći (UPP) i ekstradicije; postojeći izazovi u procesu pružanja UPP i kako različiti pravni sistemi mogu uticati na efikasnost procesa pružanja UPP.  Postupci saradnje sa privatnim entitetima treba da dopune postupak UPP, jer neki od njenih formalnih aspekata proističu iz Konvencije i domaćih zakona, npr. direktna saradnja sa davaocima internet usluga (Internet Service Providers – ISP). | | |
| **Zadaci:**   * bolje razumeti praksu i postupke uzajamne pravne pomoći; * upoznati se sa izazovima u procesu pružanja UPP, šta utiče na efikasnost tog procesa i na koji način; * upoznati se sa instrumentima saradnje, standardima i kanalima komunikacije; * razumeti različite zakonske uslove; * upoznati se sa postojećim procenama UPP i preporukama za poboljšanje procesa; * proširiti znanja o postojećim alatima za podršku. | | |
| **Smernice za trenera**  Tokom sesije treba razmotriti sledeće teme:   * Međunarodni instrumenti saradnje, standardi i kanali komunikacije, uključujući bilateralne, multilateralne i međunarodne ugovore, s posebnim osvrtom na Budimpeštansku konvenciju; * Kanali komunikacije treba da obuhvate direktno dostavljanje i upućivanje između centralnih organa, diplomatske i kanale Interpola i brze komunikacije; * Zakonski uslovi i razmatranja u pogledu UPP, uključujući formu zahteva, sadržaj, dodatne informacije i primenu domaćeg zakonodavstva; * Razmatranja treba da obuhvate stavove i pitanja zamoljene i strane molilje; * Procena Saveta Evrope u odnosu na odredbe o UPP i druge odredbe, preporuke i postojeći alati za podršku; * Alati za podršku se koriste putem aktivne internet konekcije. | | |
| **Sadržaj lekcije** | | |
| **Broj slajda** | **Sadržaj** | |
| 1 - 3 | Prvi slajdovi predstavljaju uvod u sesiju i obuhvataju program i ciljeve sesije, zajedno sa nekim podtemama iz Uvodnog kursa za osvežavanje znanja. | |
| 4 - 7 | Na ovim slajdovima se ugovor o uzajamnoj pravnoj pomoći (UPP) tumači kao sporazum između dve ili više zemalja u svrhu prikupljanja i razmene informacija, kako bi se sproveli javni i krivični zakoni. Osnovni nivo uzajamne pravne pomoći predstavljaju ugovori. Postoji čitav niz različitih ugovora, počevši sa bilateralnim (između dve zemlje), zatim multilateralni (između tri ili više zemalja) i međunarodni (koje potpisuje značajan broj država, mogu biti i međukontinentalni).  Razlog za osnaživanje tih ugovora mahom leži u tome da opšti principi međunarodnog prava nisu izvršni, te je državama koje ih potpisuju potreban solidniji osnov za saradnju u oblasti krivičnog prava. Prednosti i nedostaci jasno su prikazani na slajdu.  Međunarodne konvencije su ugovori ili sporazumi između država. „Međunarodna konvencija“ je pojam koji se često koristi naizmenično sa pomovima poput „međunarodnog ugovora,“ „međunarodnog sporazuma,“ „sporazum“ ili „ugovor između država.“  Konvencije mogu biti opšteg ili posebnog tipa, između dve ili više država. Konvencije potpisane od strane dve države zovu se bilateralni ugovori; konvencije koje potpisuje mali broj država (ali više od dve) zovu se plurilateralne, a one između većeg broja država zovu se multilateralni ugovori. | |
| 8 - 12 | U ovoj grupi slajdova navode se kao primer neki međunarodni ugovori poput Budimpeštanske konvencije, Programa iz Hararea država Komonvelta itd.  Krivično pravo mora, dakle, pratiti taj tehnološki razvoj, koji otvara vrlo sofisticirane mogućnosti za zloupotrebu sajber prostora i nanošenje štete legitimnim interesima. Imajući u vidu prekogranični karakter informativnih mreža, neophodan je usklađen međunarodni odgovor na tu zloupotrebu. Jedino obavezujući međunarodni instrument može obezbediti nužnu delotvornost u borbi protiv ovih novih fenomena.  U okviru takvog instrumenta, pored mera međunarodne saradnje, potrebno je pozabaviti se i pitanjima materijalnog i procesnog prava, kao i pitanjima koja su blisko povezana s korišćenjem informacionih tehnologija.  Na ovim slajdovima predstavljen je i delokrug rada Grupe za nacrt protokola Komiteta T-CY Saveta Evrope kada je reč o Drugom dodatnom protokolu uz Budimpeštansku konvenciju. | |
| 13 - 16 | U ovoj grupi slajdova predstavljeni su kanali komunikacije na primeru Konvencije Saveta Evrope o međusobnom pružanju pravne pomoći u krivičnim stvarima iz 1959. godine, zajedno sa Budimpeštanskom kovencijom i drugim relevantnim izvorima. | |
| 17 - 24 | Ovi slajdovi obuhvataju zakonske uslove za pružanje uzajamne pravne pomoći u krivičnim stvarima.  Član 27. Budimpeštanske konvencije (Postupci koji se odnose na zahteve za uzajamnu pomoć u slučaju nepostojanja važećih međunarodnih sporazuma), stavovi 2. do 10, predviđaju više pravila za pružanje uzajamne pomoći u odsustvu ugovora o UPP ili dogovora na osnovu jednoobraznih ili recipročnih propisa, uključujući osnivanje centralnih organa, postavljanje uslova, osnove za i postupci u slučajevima odlaganja ili odbijanja, tajnosti zahteva i direktna komunikacija. | |
| 26 - 30 | Ovi slajdovi sadrže razmatranja u formi pitanja. Odgovori zavise od lokalnih propisa date države, odnosno međunarodnog pravnog okvira u odnosu na uzajamnu pravnu pomoć i okolnosti datog predmeta. Zavise i od organizacije i sastava nadležnih organa zamoljene Strane, koji su uključeni u predmet ne samo neposredno, već i na nivou međunarodne saradnje.  Po pravilu, uže specijalizovani i iskusniji organi koji koriste pravni okvir prilagođen potrebama ekspeditivne uzajamne pravne pomoći imaće bolje rezultate i brže će ih ostvarivati. | |
| 31 - 35 | Ovi slajdovi obuhvataju procenu Saveta Evrope u odnosu na odredbe o UPP i druge odredbe, uključujući i preporuke i postojeće alate za podršku.  Komitet SE za Konvenciju o visokotehnološkom kriminalu (T-CY), na Osmom plenarnom zasedanju (5. i 6. decembra 2012) odlučuje da 2013. sačini procenu efikasnosti nekih od odedbi Poglavlja III Budimpeštanske konvencije o visokotehnološkom kriminalu.  Slajdovi sadrže detaljne eksplanatorne beleške. | |
| 36 - 47 | Na ovim slajdovima prikazane su preporuke iz izveštaja o proceni.  Preporuke su podeljene u četiri grupe:   * Preporuke koje su pretežno odgovornost domaćih organa; * Preporuke koje su pretežno odgovornost T-CY; * Preporuke koje su pretežno u domenu projekata za izgradnju kapaciteta Saveta Evrope; * Preporuke koje je možda potrebno obraditi putem dodatnog protokola uz Budimpeštansku konvenciju o visokotehnološkom kriminalu;   Linkovi za alate za podršku date su kao aktivni hiperlinkovi, koje trener i učesnici mogu da koriste, ukoliko postoje tehnički preduslovi za to. | |
| 48 - 50 | Završna grupa slajdova omogućava treneru da razmotri ciljeve učenja zajedno sa učesnicima, tako da svi mogu da utvrde jesu li oni ostvareni. To je i prilika za učesnike da otvore neka nerešena pitanja ili ukoliko neku od iznetih tema nisu u potpunosti razumeli.  Uz to, trener može iskoristiti ovu sesiju da proveri naučeno tako što će učesnicima postavljati pitanja. To je važno jer fomalne ocene kursa nema. | |
| **Praktične vežbe**  Uz ovu lekciju nisu predviđene praktične vežbe. | | |
| **Procena/Provera znanja**  Za ovu sesiju se ne traži provera znanja ili procena. | | |