**Lekcija 2.3 Izazovi (onlajn)**

|  |  |  |
| --- | --- | --- |
| Lekcija 2.3 Izazovi (onlajn) | | Trajanje: 30 minuta |
| * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije * Softver za video konferencije | | |
| **Cilj sesije:**  Cilj ove sesije jeste da učesnicima pomogne da razumeju neke od ključnih postojećih izazova međunarodne saradnje u pogledu visokotehnološkog kriminala i dokaza u elektronskom obliku, kao i mogućnosti da se primenom Budimpeštanske konvencije i dobre prakse oni prevaziđu. | | |
| **Zadaci:**  Do kraja sesije učesnici će moći da   * prepoznaju ključne izazove međunarodne saradnje u pogledu visokotehnološkog kriminala i dokaza u elektronskom obliku; * utvrde praktične implikacije ključnih izazova povezanih sa međunarodnom saradnjom; * istraže moguća rešenja za izazove povezane sa međunarodnom saradnjom. | | |
| **Smernice za trenera**  Na ovim slajdovima prikazani su neki od ključnih izazova koji postoje u međunarodnoj saradnji u oblasti visokotehnološkog krimnala i elektronskih dokaza. To su izazovi u pogledu brzine, jezika, vremena, različitih pravnih tradicija i atribucije. Ukoliko je trener iskusio neke od izazova u oblasti međunarodne saradnje, te praktične primere treba da izloži učesnicima. Od učesnika se, isto tako, može zatražiti da podele svoja iskustva u oblasti međunarodne saradnje i pitati ih da li će im nešto od onoga što su naučili tokom kursa pomoći u daljem radu. | | |
| **Sadžaj lekcije** | | |
| **Broj slajda** | **Sadržaj** | |
| 1 - 2  Obavezni slajdovi | Prvi slajdovi daju uvod u sesiju i obuhvataju program, ciljeve i zadatke sesije. | |
| 3 - 10  Obavezni slajdovi | U ovoj grupi slajdova razmatra se brzina kao izazov – odnosno, neizbežni preduslov da se međunarodna saradnja u oblasti visokotehnološkog krimnala i elektronskih dokaza odvija brzim tempom i kako se on ostvaruje u procesima uzajamne pravne pomoći koji su inherentno spori. Na slajdu se nudi jedno praktično rešenje – zahtevati zaštitu podataka koji se traže od druge jurisdikcije. Ovaj deo se završava anketnim pitanjem. | |
| 11 - 14  Obavezni slajdovi | Ovi slajdovi nude razmatranja jezika kao izazova – odnosno, izazova koji nastaje tokom rada u više jurisdikcija gde se u datim pravnim sistemima koriste različiti jezici. Na slajdovima su prikazane određene mere koje se mogu usvojiti kao odgovor na taj izazov, kao što je uložiti zahtev na jeziku koji se koristi u pravnom sistemu zamoljene države, obezbeđujući prevod prateće dokumentacije i udovoljavajući zahtevima za prevod. | |
| 15 - 19  Obavezni slajdovi | Na ovim slajdovima razmatra se vreme kao izazov – odnosno, izazov koji proizvodi rad u više vremenskih zona. Vremenski žigovi su ključni kako bi se znalo da se traži, dobija i procenjuje odgovarajuća informacija, tako da države moraju da budu vrlo pažljive u formulisanju zaheva, da bi se mogućnost greške svela na minimum. | |
| 20 - 28  Obavezni slajdovi | U ovoj grupi slajdova razmatra se izazov koji proizvode različite pravne tradicije. To je jedan od najvećih kada se radi o saradnji. Priroda visokotehnološkog kriminala i elektronskih dokaza često iziskuje saradnju između država koje nisu uspostavile političke ili pravne veze. Na ovim slajdovima se najpre prepoznaju različite vrste pravnih sistema, a potom objašnjava kako varijacije u okviru tih sistema mogu proizvesti izazove u odnosu na međunarodnu saradnju. | |
| 29 - 36 | Na ovim slajdovima predstavljena su razmatranja atribucije kao izazova – povezati osumnjičenog sa određenim uređajem u određeno vreme do nivoa dokaza kakvog iziskuje lokalni pravni sistem. Iako delovi informacija koji se čuvaju na različitim mestima, verovatno i različitim jurisdikcijama, pomažu u pogledu atribucije, prikupljanje svih tih informacija često je izazov. | |
| 37 - 39  Važni slajdovi | Trener treba da rekapitulira ciljeve sesije sa učesnicima, dajući im priliku da postave bilo koje pitanje u vezi sa materijalima obrađenim u ovom modulu. | |
| **Praktične vežbe**  Uz ovu lekciju nisu predviđene praktične vežbe. | | |
| **Procena/Provera znanja**  Za ovu sesiju se ne traži provera znanja ili procena. | | |