**Lekcija 2.1 Mehanizmi koji u skladu sa Budimpeštanskom konvencijom olakšavaju međunarodnu saradnju (onlajn verzija)**

|  |  |  |
| --- | --- | --- |
| Lekcija 2.1 Mehanizmi koji u skladu sa Budimpeštanskom konvencijom olakšavaju međunarodnu saradnju (onlajn verzija) | | Trajanje: 120 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije * Softver za video konferencije * Primerak Budimpeštanske konvencije za učesnike | | |
| **Cilj sesije:**  Sesija je pripremljena kao sveobuhvatni podsetnik za definicije predviđene Poglavljem I Budimpeštanske konvencije, materijalno-pravne odredbe iz Poglavlja II, Dela 1. Konvencije, i procesno-pravne odredbe u drugom delu istog poglavlja Budimpeštanske konvencije.  Cilj ove sesije jeste i da učesnicima omogući da steknu sveobuhvatno znanje o elementima odredbi Budimpeštanske konvencije koje se odnose na međunarodnu saradnju i uzajamnu pomoć, kao i odredbama koje se razmatraju za uključenje u Drugi dodatni protokol. Tokom sesije se detaljno obrađuje svaki element člana 23 (opšta načela u vezi sa međunarodnom saradnjom), člana 24 (ekstradicija), člana 25 (opšta načela u vezi sa uzajamnom pomoći), člana 26 (slučajne informacije), člana 27 (postupci koji se odnose na uzajamnu pomoć u odsustvu važećih sporazuma), člana 28 (tajnost i ograničenja korišćenja), člana 29 (hitna zaštita sačuvanih računarskih podataka), člana 30 (hitno otkrivanje zaštićenih podataka o saobraćaju), člana 31 (uzajamna pomoć u odnosu na pristupanje sačuvanim računarskim podacima), člana 32 (prekogranični pristup sačuvanim računarskim podacima uz saglasnost ili kada su javno dostupni), člana 33 (uzajamna pomoć u prikupljanju podataka o saobraćaju u realnom vremenu), člana 34 (uzajamna pomoć u presretanju podataka iz sadržaja) i člana 35 (mreže 24/7) Budimpeštanske konvencije.  Ovde se detaljno razmatraju i šabloni obrazaca za saradnju i postojeći predlozi u vezi s Drugim dodatnim protokolom Budimpeštanske konvencije o kojima se raspravlja. | | |
| **Zadaci:**  Do kraja sesije učesnici će moći da   * razumeju materijalne i procesne odredbe Budimpeštanske konvencije; * razmotre opšte odredbe o međunarodnoj saradnji i uzajamnoj pomoći u skladu sa Budimpeštanskom konvencijom; * razmotre posebne odredbe o međunarodnoj saradnji i uzajamnoj pomoći u skladu sa Budimpeštanskom konvencijom; * razumeju kako se koriste različiti mehanizmi za traženje saradnje u skladu sa Budimpeštanskom konvencijom; * budu upoznati sa različitim obrascima za zahteve za UPP; * razmotre odredbe Drugog dodatnog protokola uz Budimpeštansku konvenciju. | | |
| **Smernice za trenera**  Cilj ove sesije jeste da učesnicima pruži temeljne informacije o Budimpeštanskoj konvenciji i međunarodnim okvirima koji omogućavaju međunarodnu saradnju. Sesija je pripremljena tako da učesnicima ponudi sveobuhvatni podsetnik u smislu definicija navedenih u Poglavlju I Budimpeštanske konvencije, odredbi materijalno krivičnog prava u Poglavlju II (Deo 1) i procesnih odredbi u istom poglavlju (Deo 2) Konvencije. Sesija je podeljena na četiri dela, uz uvod i zaključak.  Preporuka je da trener pre održavanja sesije pregleda stavove 240. do 302. [Eksplanatornog izveštaja uz Konvenciju o visokotehnološkom kriminalu.](https://rm.coe.int/16800cce5b) | | |
| **Sadržaj lekcije** | | |
| **Broj slajda** | **Sadržaj** | |
| 1 - 3  Obavezni slajdovi | Prvi slajdovi daju uvod u sesiju i obuhvataju program, ciljeve i zadatke sesije. | |
| 5 - 14  Obavezni slajdovi | Ovim slajdovima podseća se na definicije iz člana 1. Budimpeštanske konvencije (računarski sistem, računarski podatak, davalac usluga i podatak o saobraćaju). Ovaj deo sadrži i dva anketna pitanja, koja trener može iskoristiti da proceni nivo znanja učesnika. | |
| 15 - 36  Obavezni slajdovi | Ovi slajdovi omogućavaju učesnicima da osveže svoja znanja o odredbama materijalno krivičnog prava u članovima 2. do 12. Budimpeštanske konvencije (nezakonit pristup, nezakonito presretanje, ometanje podataka, ometanje sistema, zloupotreba uređaja, falsifikovanje u vezi s računarima, prevara u vezi s računarima, dečija pornografija, dela u vezi s kršenjem autorskih i srodnih prava, pokušaj, pomaganje ili podstrekivanje, odgovornost pravnog lica). U ovom delu se takođe nalazi nekoliko anketnih pitanja, koja trener može iskoristiti da proceni nivo znanja učesnika.  U ovoj grupi slajdova se rezimiraju osnovni elementi materijalno-pravnih odredbi. Od trenera se očekuje da prođe kroz sve element, kako bi učesnici stekli sveobuhvatno znanje o tim odredbama. Ukoliko, pak trener smatra da učesnici poseduju dovoljno znanja o tim odredbama Budimpeštanske konvencije, može se preći samo rezime, umesto detaljnog objašnjavanja elemenata. | |
| 37 - 53  Obavezni slajdovi | Ovi slajdovi omogućavaju učesnicima da osveže svoja znanja o odredbama procesnog prava u članovima 14. do 21. Budimpeštanske konvencije (oblast primene procesnih odredbi, uslovi i ograničenja, hitna zaštita sačuvanih računarskih podataka, hitna zaštita i delimično otkrivanje podataka o saobraćaju, izdavanje naredbe, pretraživanje i zaplena sačuvanih računarskih podataka, prikupljanje podataka o saobraćaju u realnom vremenu i presretanje podataka iz sadržaja). I u ovom delu se nalazi nekoliko anketnih pitanja, koja trener može iskoristiti da proceni nivo znanja učesnika.  U ovoj grupi slajdova se rezimiraju osnovni elementi procesnih odredbi. Od trenera se očekuje da prođe kroz sve elemente, kako bi učesnici stekli sveobuhvatno znanje o procesno-pravnim odredbama Konvencije. Ukoliko, pak trener smatra da učesnici poseduju dovoljno znanja o tim odredbama Budimpeštanske konvencije, može se preći samo rezime, umesto detaljnog objašnjavanja elemenata  Trener treba konstantno da podseća učesnike da je ključno da razumeju procesne odredbe u svrhe ovog kursa, jer se one koriste za primenu mera koje treba preduzeti shodno zahtevima za uzajamnu pomoć. | |
| 54 - 67  Obavezni slajdovi | Ova grupa slajdova pruža detaljan prikaz opštih odredbi Budimpeštanske konvencije koje se odnose na međunarodnu saradnju i uzajamnu pomoć, od člana 23. do člana 28. Obuhvaćeni su svi elemeni detaljno obrađuje svaki element člana 23 (opšta načela u vezi sa međunarodnom saradnjom), člana 24 (ekstradicija), člana 25 (opšta načela u vezi sa uzajamnom pomoći), člana 26 (slučajne informacije), člana 27 (postupci koji se odnose na uzajamnu pomoć u odsustvu važećih sporazuma) i člana 28 (tajnost i ograničenja korišćenja). Slajdovi su podeljeni u dve kollone. U levoj je tekst Budimpeštanske konvencije u kome je određeni element markiran bojom, dok je u koloni s desne strane objašnjenje tog elementa. Od trenera se očekuje da prođe kroz sve elemente, kako bi učesnici stekli sveobuhvatno znanje o tim opštim odredbama. Ovaj deo sadrži nekoliko anketnih pitanja.  U suštini, ovo je centralni i najvažniji deo kursa u smislu praktičnih saveta, tako da je neophodno da sva moguća pitanja budu iscrpljena pre nego što se krene dalje. | |
| 68 - 81  Obavezni slajdovi | Ovi slajdovi pružaju detaljan pregled posebnih odredbi Budimpeštanske konvencije o međunarodnoj saradnji i uzajamnoj pomoći od člana 29. do člana 35. Pokrivaju se svi elementi člana 29 (hitna zaštita sačuvanih računarskih podataka), člana 30 (hitno otkrivanje zaštićenih podataka o saobraćaju), člana 31 (uzajamna pomoć u odnosu na pristupanje sačuvanim računarskim podacima), člana 32 (prekogranični pristup sačuvanim računarskim podacima uz saglasnost ili kada su javno dostupni), člana 33 (uzajamna pomoć u prikupljanju podataka o saobraćaju u realnom vremenu), člana 34 (uzajamna pomoć u presretanju podataka iz sadržaja) i člana 35 (mreže 24/7) Budimpeštanske konvencije). Slajdovi su podeljeni u dve kolone. U levoj je tekst Budimpeštanske konvencije u kome je određeni element markiran bojom, dok je u koloni s desne strane objašnjenje tog elementa. Od trenera se očekuje da prođe kroz sve elemente, kako bi učesnici stekli sveobuhvatno znanje o tim opštim odredbama. Ovaj deo sadrži nekoliko anketnih pitanja.  U suštini, ovo je centralni i najvažniji deo kursa u smislu praktičnih saveta, tako da je neophodno da sva moguća pitanja budu iscrpljena pre nego što se krene dalje. | |
| 82 - 95  Obavezni slajdovi | U ovoj grupi slajdova nalaze se primeri različitih obrazaca zahteva za uzajamnu pomoć koje su pripremile različite jurisdikcije, poput Hong Konga i Velike Britanije. Na slajdovima se prikazuju i šabloni Saveta Evrope za traženje uzajamne pomoći u skladu sa članovima 29/30 i članom 31 Budimpeštanske konvencije. Cilj je da učesnici steknu praktična znanja o tome kako se odredbe Budimpeštanske konvencije primenjuju kada Strana upućuje zahtev. Trener može dati primere one vrste informacija koje se unose u svaki odeljak obrasca Saveta Evrope.  Pravilno korišćenje obrazaca je ključno za praktičnu vežbu na kraju kursa, tako da je neophodno da sva moguća pitanja budu iscrpljena pre nego što se krene dalje. | |
| 96 - 103  Obavezni slajdovi | Tu se navodi kratak istorijski kontekst koji se odnosi na Protokol, Radnu grupu za prekograničnu saradnju i Grupu za pristup dokazima u oblaku, pre detaljnijeg osvrta na rad Grupe za nacrt protokola. Iako se ovim učesnicima daju naznake delokruga Drugog dodatnog protokola, važno je da se ovi slajdovi ažuriraju pre svakog prikazivanja kako bi odražavali trenutno stanje tokom pripreme Protokola. Ovaj deo se završava jednostavnim anketnim pitanjem | |
| 104 - 106  Važni slajdovi | Trener treba da rekapitulira ciljeve sesije sa učesnicima, dajući im priliku da postave bilo koje pitanje koje se odnosi na materijal obuhvaćen ovim modulom. | |
| **Praktične vežbe**  Uz ovu lekciju nisu predviđene praktične vežbe. | | |
| **Procena/Provera znanja**  Za ovu sesiju se ne traži provera znanja ili procena. | | |